Ужо некалькі гадоў у Мінску на рынках выдзяляюцца бясплатныя гандлёвыя месцы для пенсіянераў і інвалідаў. Тут можна рэалізаваць лішкі ўраджаю. Сёлета такую магчымасць даюць 16 сталічных рынкаў. А ці ёсць попыт з боку саміх пажылых людзей? Якую садавіну і агародніну вязуць пенсіянеры на продаж, што рабіць з кабачкамі, калі за дзень іх не паспелі разабраць, і ці хапае месцаў за прылаўкамі ўсім ахвотным, мы даведаліся на Камароўцы.